[{"text_idx": "#000002", "text": "Gwrthododd doctor sy'n wynebu cyhuddiad o ddynladdiad, ymweld a\u0302 bachgen 12 oed y diwrnod cyn iddo farw, er gwaetha ceisiadau'i fam."}, {"text_idx": "#000003", "text": "Clywodd llys bod Dr Joanne Rudling, 46 oed wedi dweud wrth Mrs Carol Morse fod cyflwr ei mab Ryan wedi'i achosi gan newidiadau hormonau ac fe ddywedodd wrthi am drefnu i'w mab weld meddyg gwrwaidd."}, {"text_idx": "#000005", "text": "Buodd Ryan o Frynithel, ger Abertyleri farw ar Ragfyr 8 2012 o glefyd Addison, cyflwr sy'n effeithio ar y chwarren adrenal."}, {"text_idx": "#000007", "text": "Clywodd Llys y Goron Caerdydd fod Mrs Morse wedi ffonio meddygfa Abernant ar Ragfyr 7 2012 ar o\u0302l iddi sylwi fod organau cenhedlu Ryan yn ''gwbl ddu'' a'i fod yn chwydu a'r dolur rhydd arno."}, {"text_idx": "#000009", "text": "Fe ddywedodd wrth Dr Thomas am y symptomau hyn ac fod Ryan yn 'clywed lleisiau' ac roedd yn benysgafn."}, {"text_idx": "#000010", "text": "Gofynodd Dr Thomas iddi ddod a\u0302 Ryan i'r feddygfa ond fe ddywedodd Mrs Morse fod hyn ddim yn bosib oherwydd nad oedd Ryan yn gallu cerdded."}, {"text_idx": "#000011", "text": "Mewn cyfweliad gyda'r heddlu dywedodd Mrs Morse : ''Dwedodd hi'i 'ddod ag e lan' ond dwedes i bo fi ffaelu achos doedd e ddim yn gallu cerdded, o'n i ar ben fy hun ac o'n i'n methu cario fe i'r car."}, {"text_idx": "#000020", "text": "Anafiadau difrifol i ddwy, 11, ar o\u0302l gwrthdrawiad"}, {"text_idx": "#000023", "text": "Ras drwy Kenya yn 'ehangu bywyd'"}, {"text_idx": "#000024", "text": "Ifan Phillips a'i bositifrwydd i'r dyfodol"}]